stanford-oval/wikipedia huggingface dataset:
Isohella
Historiaa

Yrjö Isohella perusti 1945 Evijärvelle mattokutomon, joka työllisti pian toista tuhatta kotikutojaa kuuden kunnan alueella. Yritys alkoi valmistaa myös lakkeja ja hattuja, joista tuli pian pääartikkeli tuotenimillä Harrison ja Masterson. Vuonna 1952 Isohellan Teollisuus Oy siirtyi Seinäjoelle, jossa yritys jatkoi vuoden 1956 paikkeilla konkurssiin menneen Rantalan Lakkitehtaan toimintaa turkislakkeja valmistaen. Tuotanto siirrettiin 1970-luvun keskivaiheilla Seinäjoelta naapuripitäjään Ylistaroon. Samoihin aikoihin Isohella osti suunnilleen samankokoisen kilpailijansa Kurikan Lakkitehtaan. Siellä Isohella alkoi valmistaa lakkeja ja takkeja myös nahasta. Vuonna 1977 Kurikan Lakkitehdas fuusioitiin Isohella Oy:öön ja toiminta jatkui Isohella-nimellä
Vuonna 1981 Isohella osti Ylistarosta Valion omistaman teollisuushallin, minkä jälkeen yrityksen tuotantokapasiteetti kaksinkertaistui ja henkilöstömäärä kasvoi noin 200:sta 300:aan. Nahkojen leikkaamiseksi Ylistaroon hankittiin 16 työntekijää vaativa 70 tonnin meisti.
1980-luvun puolivälissä yritys valmisti lakkien lisäksi naisten kappoja sekä Polar- ja Pupazzo-merkkisiä ulkoiluvaatteita, suunnittelijoinaan muun muassa Kalevi Fagerholm, Anu Pentik ja Irja Leimu. Isohellan toiminta loppui kuitenkin konkurssiin 1986.
Iryna Tsilyk

| Iryna Tsilyk |
| --- | --- |

Henkilötiedot
Syntynyt: 1982 (ikä 41–42)
Ammatti:  elokuvaohjaaja, kirjailija, käsikirjoittaja
Ohjaaja
Tunnetuimmat ohjaukset:  Maapallo on sininen kuin appelsiini (2020)
Aiheesta muualla
IMDb 
Iryna Tsilyk (ukr. Ірина Цілик) (s. 1982) on ukrainalainen elokuvaohjaaja, kirjailija ja käsikirjoittaja.
Tsilyk opiskeli Kiovan kansallinen teatteri-, elokuva- ja televisioyliopistossa.
Hän on tullut tunnetuksi muun muassa palkitusta dokumenttielokuvastaan Maapallo on sininen kuin appelsiini (2020, ukr. Земля блакитна, ніби апельсин, Zemlja blakytna, niby apelsyn). Tämä elokuva nostettiin Ukrainan elokuvahistorian sadan parhaan elokuvan listan sijalle 34 (Dovženko-keskus, 2021).
Tsilyk on kirjoittanut kahdeksan runo-, proosa- tai lastenkirjaa (vuoteen 2023 mennessä).
Huomautuksia

↑  Vapaa suomennos, elokuvan virallinen suomenkielinen nimi ei ole kirjoittajan tiedossa.
Ikkeläjärvi (järvi)

| Ikkeläjärvi |
| --- | --- |
 Ikkeläjärvi.
Valtiot:  Suomi 
Paikkakunta:  Kauhajoki
Koordinaatit:  62°24′31″N, 22°34′54″E
Vesistöalue ja valuma-alueen tietoja
Laskujoki:  Ikkelänjoki
Järvinumero:  42.093.1.001 
Mittaustietoja
Pinnankorkeus:  139,3 m 
Pinta-ala:  3,54 km²
Suurin syvyys:  1,5 m
 fiIkkeläjärvi 
Ikkeläjärvi on Kauhajoen itäosassa, Ikkeläjärven kylässä sijaitseva matala järvi. Suurin syvyys on 1,5 metriä. Pinta-alaa järvellä on 354 hehtaaria ja valuma-alue on kooltaan 5 500 hehtaaria. Järvi on Kyrönjoen valuma-alueen kolmanneksi suurin järvi. Ikkeläjärven tilavuus on 3,5 miljoonaa m³. Ikkeläjärvi kuuluu Kyrönjoen vesistöalueeseen, ja sen laskujoki on Ikkelänjoki.
Aikoinaan järvi aiottiin kuivata ja sitä on myös joiltain osin pengerretty. Kesävesipinnan korkeuden säätelemistä varten järveen on rakennettu lisäksi pohjapato. Ikkeläjärven rannoilla oli vuonna 2003 noin 60 kesämökkiä. Järvi lukeutuu Kauhajoen parhaimpiin vesilintualueisiin.
Ikkeläjärvessä on muutamia saaria, joista suurimmat ovat Rakkaussaari järven pohjoisosassa sekä Pajusaari ja Klipusaari eteläosassa.
Iryna Lištšynska

| Mitalit | Mitalit | Mitalit |  |
| --- | --- | --- | --- |
|  Iryna Lištšynska Osakassa 2007. |  Iryna Lištšynska Osakassa 2007. |  Iryna Lištšynska Osakassa 2007. |  |
Maa:   Ukraina
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | 1500 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Osaka 2007 | 1500 m |  |
Iryna Anatolijivna Lištšynska (o.s. Nedelenko, ukr. Ірина Анатоліївна Ліщинська (Неделенко); s. 15. tammikuuta 1976) on ukrainalainen keskimatkojen juoksija.
Lištšynska karsiutui Ateenan MM-kisoissa 1997 800 metrin juoksun alkuerissä ajalla 2.03,56. Kaksi vuotta myöhemmin hän karsiutui Sevillan MM-kisoissa 800 metrin alkuerissä ajalla 2.01,53. Vuonna 2001 hän juoksi Universiadeissa kahdenneksitoista 1 500 metrin juoksussa ajalla 4.33,81. Seuraavana vuonna hän voitti Ukrainan mestaruuden maastojuoksussa lyhyellä matkalla sekä 1 500 metrillä. Münchenin EM-kisoissa hän oli 1 500 metrillä kymmenes ajalla 4.11,70. 2003 hän sijoittui Birminghamin sisäratojen MM-kisoissa samalla matkalla viidenneksi ajalla 4.07,19. Myöhemmin samana vuonna hän voitti matkan Ukrainan mestaruuden, mutta karsiutui Pariisin MM-kisoissa välierissä. Kauden lopussa IAAF:n yleisurheilufinaalissa hän oli kymmenes ajalla 4.03,89.
Lištšynska voitti vuonna 2004 Euroopan sisäratojen cupin sekä Ukrainan mestaruuden 1 500 metrillä. 2006 hän voitti Ukrainan sisäratojen mestaruuden ja juoksi Moskovan sisäratojen MM-kisoissa viidenneksi. Myöhemmin samana vuonna hän oli Göteborgin EM-kisoissa kahdeksas ja IAAF:n yleisurheilufinaalissa yhdestoista. Osakan MM-kisoissa 2007 hän voitti MM-hopeaa ajalla 4.00,69. Kauden lopussa IAAF:n yleisurheilufinaalissa hän oli seitsemäs.
Pekingissä 2008 Lištšynska voitti olympiahopeaa. Hän oli vielä maalisuoralla lähdettäessä kolmantena Bahrainin Maryam Yusuf Jamalin perässä. Pitkään kiriin lähtenyt Jamal väsähti kuitenkin täysin ja putosi viidenneksi Lištšynskan noustessa juoksun toiseksi. Myöhemmin samana vuonna Lištšynska juoksi IAAF:n yleisurheilufinaalissa kolmanneksi. Hän keskeytti Berliinin MM-kisoissa 2009 välierissä.
Ennätykset

800 metrin juoksu: 1.59,15 (1998)
1 500 metrin juoksu: 4.00,04 (2006)
Mailin juoksu: 4.25,32 (2008)
In vivo

In vivo tarkoittaa eliössä tehtyä tutkimusta erotuksena in vitro -kokeisiin, jotka suoritetaan koeputkessa tai lasimaljoissa. Esimerkiksi pulssin mittaaminen ranteesta on in vivo -menetelmä. Usein käytettyjä koe-eläimiä ovat hiiret, rotat ja marsut.
Wyatt Kalynuk

| Wyatt Kalynuk> Henkilötiedot |
| --- | --- |
Syntynyt: 14. huhtikuuta 1997 (ikä 27) Brandon, MB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  82 kg
Seura
Seura:  Pelicans
Sarja:  SM-liiga
Pelinumero:  7
Pelaajaura
Pääsarjaura:  2021–
Aik. seurat:  Rockford IceHogs (AHL) Chicago Blackhawks (NHL) Abbotsford Canucks (AHL) Hartford Wolf Pack (AHL) Springfield Thunderbirds (AHL)
NHL-varaus:  196. varaus, 2017 Philadelphia Flyers
Wyatt Kalynuk (s. 14. huhtikuuta 1997 Brandon, Manitoba, Kanada) on kanadalainen jääkiekkopuolustaja, joka pelaa SM-liigajoukkue Pelicansissa. Hän on pelannut urallaan myös 26 NHL-ottelua Chicago Blackhawksissa.
Ura > Seuraura > Juniori- ja yliopistovuodet

Kalynuk syntyi Manitoban Brandonissa, mutta kasvoi ja vietti juniorivuotensa Virdenissa. Hän pelasi kauden 2013–2014 MJHL-junioriliigan Virden Oil Capitalsissa, jolloin Kalynuk valittiin liigan tulokkaiden tähdistökentälliseen. Lincoln Stars varasi hänet 125. pelaajana USHL:n varaustilaisuudessa 2014. Kalynuk siirtyi joukkueeseen kaudeksi 2014–2015. Kaudeksi 2015–2016 hän siirtyi toiseen USHL-joukkueeseen, Bloomington Thunderiin. Kaudella 2016–2017 Kalynuk oli tehoilla 6+25=31 joukkueen tehokkain puolustaja, paras syöttäjä ja kolmanneksi paras pistemies. Hän sijoittui koko liigan puolustajien pistepörssissä seitsemänneksi. Kalynuk valittiin kauden päätteeksi USHL:n kolmanteen tähdistökentälliseen.
Philadelphia Flyers varasi Kalynukin seitsemännellä kierroksella 196. pelaajana NHL:n varaustilaisuudessa 2017. Vuosina 2017–2020 hän kävi Wisconsinin yliopistoa. Freshman-vuotenaan 2017–2018 Kalynuk oli tehoilla 3+22=25 joukkueensa tehokkain puolustaja, paras syöttäjä ja neljänneksi paras pistemies. Hänet valittiin kauden päätteeksi B1G:n tulokkaiden tähdistökentälliseen ja kunniamainintatähdistökentälliseen. Sophomore-vuotenaan 2018–2019 Kalynuk oli Wisconsinin tehokkain puolustaja ja hän jakoi joukkueen sisäisen pistepörssin kolmannen sijan Linus Weissbachin kanssa tehoilla 9+16=25. Kalynuk valittiin kauden päätteeksi B1G:n toiseen tähdistökentälliseen. Junior-vuotenaan 2019–2020 hän nousi Wisconsinin kapteeniksi. Kalynuk oli tehoilla 7+21=28 joukkueen paras syöttäjä ja toiseksi paras pistemies Cole Caufieldin jälkeen. Hänet valittiin kauden päätteeksi B1G:n ensimmäiseen tähdistökentälliseen ja palkittiin divisioonan urheiluhenkisimpänä pelaajana.
Ura > Seuraura > Ammattilaisura

Kalynuk ei tehnyt missään vaiheessa NHL-sopimusta hänet varanneen Philadelphia Flyersin kanssa, vaan hän jäi kolmannen yliopistokautensa jälkeen rajoittamattomaksi vapaaksi agentiksi. Kalynuk teki heinäkuussa 2020 kaksivuotisen tulokassopimuksen Chicago Blackhawksin kanssa. Hänen kausipalkkansa NHL:n puolella toi 925 000 dollaria. Kalynuk vietti koronaviruspandemian lyhentämän alkukauden 2020–2021 Blackhawksin varamiesten "taksiryhmän" ja AHL-joukkue Rockford IceHogsin välillä. Hän pelasi AHL:ssä kauden aikana kahdeksan runkosarjaottelua tehopistein 2+8=10. Kalynuk teki NHL-debyyttinsä 7. maaliskuuta 2021 vieraissa Tampa Bay Lightningia vastaan. Hän sai ottelussa jääaikaa 10.50 minuuttia ja Kalynukille merkittiin teholukema –2. NHL-uransa avausmaalin hän teki 10. huhtikuuta 2021 Columbus Blue Jacketsia vastaan. Kalynukille merkittiin teholukema +2. Hän pelasi NHL:ssä kauden aikana kaikkiaan 21 runkosarjaottelua tehopistein 4+5=9.
Alkukauden 2021–2022 Kalynuk oli sivussa nilkan nyrjähdyksen vuoksi. Kuntouduttuaan marraskuussa Chicago Blackhawks lähetti hänet Rockford IceHogsin AHL-joukkueeseen, jossa Kalynuk pelasi suurimman osan kaudestaan. Hän pelasi kauden aikana NHL:ssä viisi runkosarjaottelua ilman tehopisteitä.
Heinäkuussa 2022 Kalynuk teki vapaana agenttina vuoden mittaisen ja kaksisuuntaisen sopimuksen Vancouver Canucksin kanssa. Hän pelasi alkukauden 2022–2023 kokonaan AHL-joukkue Abbotsford Canucksissa, kunnes NHL:n siirtotakarajalla maaliskuussa 2023 Vancouver Canucks kauppasi Kalynukin New York Rangersiin myöhemmin päätettävää korvausta vastaan. Kalynuk pelasi kauden loppuun seuran farmijoukkue Hartford Wolf Packissa.
Kalynuk teki heinäkuussa 2023 vapaana agenttina vuoden mittaisen ja kaksisuuntaisen sopimuksen St. Louis Bluesin kanssa. Lokakuussa seura asetti hänet harjoitusleirin päätteeksi siirtolistalle. Koska mikään toinen NHL-seura ei napannut Kalynukia vuorokauden kuluessa, hänet lähetettiin farmijoukkue Springfield Thunderbirdsiin. Kalynuk pelasi siellä kokonaan kauden 2023–2024.
Kaudeksi 2024–2025 Kalynuk siirtyi vuoden mittaisella sopimuksella SM-liigajoukkue Pelicansiin.
Ura > Maajoukkueura

Kalynuk edusti Canada Westernin joukkuetta World U-17 Hockey Challengessa tammikuussa 2014. Hän edusti myös Kanadan A-maajoukkuetta Spengler Cupissa vuonna 2022.
Muuta

Kalynukin serkku Marty Murray pelasi omalla urallaan hyökkääjänä pudotuspelit mukaan lukien yhteensä 270 NHL-ottelua.
Kalynukilla on ukrainalaisia sukujuuria.
Woods of Belial

| Woods of Belial> Tiedot |
| --- | --- |
Toiminnassa:  1995–
Tyylilaji:  doom metal, industrial metal
Kotipaikka:  Helsinki
Laulukieli:  englanti
Entiset jäsenet:  Blood, bassokitara, kitara, kosketinsoitin   Wohi, rummut, laulu   Horned Black, musiikkiohjelmointi  
Levy-yhtiö:  Firebox Records, 2003  
Aiheesta muualla
Kotisivut
Infobox OKNimi-testi OK: 
Woods of Belial on helsinkiläinen doom metal -yhtye, joka perustettiin vuonna 1995. Yhtyeen perustivat Henri ja Ville Sorvali, jotka ovat soittaneet myös Finntrollissa ja Moonsorrowissa.
Vuonna 2003 yhtye solmi levytyssopimuksen suomalaisen Firebox Recordsin kanssa, ja se julkaisi albumin Deimos XIII saman vuoden marraskuussa. Yhtyeen oli tarkoitus aloittaa seuraavan studioalbumin nauhoitukset, mutta yhtye on kadonnut julkisuudesta.
Viimeinen tunnettu kokoonpano

Blood – basso, kitara, kosketinsoitin
Wohi – rummut, laulu
Horned Black – musiikkiohjelmointi
Viimeinen tunnettu kokoonpano > Entiset jäsenet

Necrostorm – basso
Diskografia

Thy Unholy Pentagram (1996,  demo, Meat Hook Productions)
Baxabaxaxaxaxabaxaxaxaxa! 666 Yndstr Draconis (1997,  demo, Meat Hook Productions)
Woods of Belial (2003,  kokoelma-albumi, Misanthropic Propaganda Productions)
Deimos XIII (2003,  Firedoom Music)
Aiheesta muualla

Woods of Belial Encyclopaedia Metallumissa (englanniksi)
Yhtyeen kotisivu
Isohelmilavastaja

| Isohelmilavastaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Lavastajat Ptilonorhynchidae
Suku::  Helmilavastajat Chlamydera
Laji::  nuchalis
Kaksiosainen nimi
 Chlamydera nuchalis  Jardine & Selby, 1830 
Katso myös
   Isohelmilavastaja Wikispeciesissä   Isohelmilavastaja Commonsissa 
Infobox OKNimi-testi OKIUCN-testi OK: 
Isohelmilavastaja (Chlamydera nuchalis) on lavastajien heimoon kuuluva varpuslintu.
Levinneisyys

Isohelmilavastajaa tavataan Australian pohjoisosissa. Lajin on raportoitu olevan paikallisesti yleinen. Sen ei uskota olevan vaarassa, ja se on luokiteltu elinvoimaiseksi. Isohelmilavastajan elinympäristöä ovat eukalyptus- ja mangrovemetsät. Koiras rakentaa lisääntymisaikaan koristeellisia rakennelmia.
Hussein Kamel (Egypti)

| Hussein Kamel |
| --- | --- |
 Kuningas
 
Egyptin sulttaani
Valtakausi:  19. joulukuuta 1914 – 9. lokakuuta 1917
Edeltäjä:  Abbas Hilmi II (kediivinä)
Seuraaja:  Fuad I

Syntynyt:  20. joulukuuta 1853 Kairo, Osmanien valtakunta
Kuollut:  9. lokakuuta 1917 (63 vuotta) Kairo, Egyptin sulttaanikunta
Isä:  Ismail pašša
Äiti:  Nur Felek Qadin
Hussein Kamel (myös Kamil tai Kemal, arab. حسين كامل‎, Ḥusayn Kāmil; 20. joulukuuta 1853 Kairo – 9. lokakuuta 1917 Kairo) oli Egyptin sulttaani vuosina 1914–1917.
Hussein Kamel oli kediivi Ismail paššan nuorempi poika. Hän opiskeli vuosina 1867–1870 Pariisissa ja toimi vuosina 1872–1878 useissa ministerinviroissa. Isänsä syrjäyttämisen jälkeen hän seurasi tätä vuonna 1879 maanpakoon, mutta palasi Egyptiin vuonna 1882 ja ryhtyi tukemaan Britannian miehitysvaltaa maassa. Vuosina 1909–1910 Hussein Kamel toimi lainsäädäntöneuvoston ja yleiskokouksen puheenjohtajana. Hänestä tuli veljenpoikansa Abbas II:n seuraaja, kun britit syrjäyttivät tämän kediivin paikalta 19. joulukuuta 1914. Hussein Kamelille annettiin sulttaanin arvo sen merkiksi, että Egypti oli nyt kokonaan irrotettu Osmanien valtakunnasta. Hussein Kamel oli myös ensimmäinen Egyptin hallitsija, joka löi omia rahojaan osmanien vallan päätyttyä Egyptissä.
Hussein Kamelin kuoltua lokakuussa 1917 hänen seuraajakseen tuli hänen velipuolensa Ahmed Fuad. Hussein Kamelin poika syrjäytettiin perimysjärjestyksessä brittiläisvastaisten mielipiteidensä vuoksi.
Kunnianosoituksia

Muhammad Alin ritarikunta (Egypti, 1915, perustaja)
Ismailin ritarikunta (Egypti, 1915, perustaja)
Niilin ritarikunta (Egypti, 1915, perustaja)
Hyveiden ritarikunta (Egypti, 1915, perustaja)
Frans Joosefin ritarikunta (Itävalta-Unkari, 1896)
Miekkaritarikunta (Ruotsi, 1891)
Bathin ritarikunta (Iso-Britannia, 1914)
Aiheesta muualla

Kuvia tai muita tiedostoja aiheesta Hussein Kamel (Egypti) Wikimedia Commonsissa
Isohelmikkä

| Isohelmikkä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Pooideae
Suku::  Helmikät Melica
Alasuku::  Altimelica
Sektio::  Altimelica
Laji::  altissima
Kaksiosainen nimi
 Melica altissima  L. 
Synonyymit
 Melica sibirica Lam. 
Katso myös
   Isohelmikkä Wikispeciesissä   Isohelmikkä Commonsissa 
Infobox OKNimi-testi OK: 
Isohelmikkä (Melica altissima) on heinäkasvien (Poaceae) heimoon, helmiköiden (Melica) sukuun kuuluva kasvilaji. Se on roteva monivuotinen heinälaji, jota tavataan Euraasiassa. Sen levinneisyysalue ulottuu Keski-Euroopasta Balkanin kautta Turkkiin ja Kaukasukselle sekä Itä-Euroopan eteläosien ja Keski-Aasian läpi Kiinaan.
Isohelmikkää voidaan kasvattaa koristeheinänä, minkä lisäksi se on hyvää laidun- ja kuivaheinäksi.
Aiheesta muualla

Suomen Lajitietokeskus: Isohelmikkä (Melica altissima)
Global Biodiversity Information Facility (GBIF): Melica altissima (englanniksi)
Integrated Taxonomic Information System (ITIS): Melica altissima (englanniksi)
Flora of China: Melica altissima (englanniksi)
Israelin filharmoninen orkesteri

Israelin filharmoninen orkesteri soittaa Beersebassa, Israelissa 1948.
Israelin filharmonisen orkesterin 70-vuotisjuhla (2006)
Israelin filharmoninen orkesteri (hepr. ‏התזמורת הפילהרמונית הישראלית‎) on Israelissa toimiva sinfoniaorkesteri. Puolanjuutalainen viulisti Bronisław Huberman perusti sen vuonna 1936; alun perin Palestiinan sinfoniaorkesterina tunnettu kokoonpano debytoi Tel Avivissa tuon vuoden joulukuun 26. päivänä.
Orkesterin musiikillinen johtaja on kapellimestari Zubin Mehta. Aiemmin orkesteria on johtanut muiden muassa Leonard Bernstein.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (hepreaksi), (englanniksi)
Hän rakastaa ja valehtelee

| Hän rakastaa ja valehtelee> She Loves and Lies |
| --- | --- |

Ohjaaja:  Chester Withey
Käsikirjoittaja:  Chester Withey Grant Cooper
Perustuu:  Wilkie Collinsin novelliin
Tuottaja:  Joseph M. Schenck
Kuvaaja:  David Abel
Pääosat:  Norma Talmadge
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Ensi-ilta:   tammikuussa 1920  11. toukokuuta 1924
Kesto:  72 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Hän rakastaa ja valehtelee (engl. She Loves and Lies) on vuonna 1920 ensi-iltansa saanut Chester Witheyn ohjaama yhdysvaltalainen mykkä draamakomediaelokuva, jonka pääosassa on Norma Talmadge.
Hän rakastaa ja valehtelee -elokuvan käsikirjoittivat ohjaaja Withey ja Grant Cooper Wilkie Collinsin samannimisen novellin (1885) pohjalta, ja sen tuottajana oli Joseph M. Schenck. Norma Talmadge Film Corporation oli elokuvan tuotantoyhtiönä ja Select Pictures Corporation levittäjäyhtiönä. Elokuvan työnimenä oli Two Women. Hän rakastaa ja valehtelee sai ensi-iltansa Yhdysvalloissa tammikuussa vuonna 1920. Suomen ensi-ilta oli 11. toukokuuta vuonna 1924. Elokuvaa säilytetään Yhdysvaltain kongressin kirjaston elokuva-arkistossa. Kongressin kirjaston kopiosta puuttuu yksi kela.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Marie Callender / Marie Max / June Dayne   |
|  Conway Tearle  | … |  Ernest Lismore   |
|  Octavia Broske  | … |  Polly Poplar   |
|  Phil Tead  | … |  Bob Brummell   |
|  Ida Darling  | … |  Carrie Chisholm   |
Aiheesta muualla

Hän rakastaa ja valehtelee Internet Movie Databasessa (englanniksi)
Hän rakastaa ja valehtelee Elonet.
Hän rakastaa ja valehtelee AllMoviessa. (englanniksi)
Hän rakastaa ja valehtelee Silent eran sivuilla (englanniksi)
Hän rakastaa ja valehtelee TCM Movie Databasessa (englanniksi)
Wikimedia Commonsissa on kuvia tai muita tiedostoja aiheesta .
Interpedia

| Interpedia ry |
| --- | --- |
Perustettu:  1974
Toimiala:  Kansainväliset adoptiot ja kehitysyhteistyö
Aiheesta muualla
Sivusto
Infobox OKVirheellinen NIMI-arvo: 
Interpedia ry on vuonna 1974 perustettu voittoa tavoittelematon, poliittisesti ja uskonnollisesti sitoutumaton suomalainen kansalaisjärjestö. Toiminnan päätarkoituksena on edistää lapsen oikeuksien toteutumista YK:n Lapsen oikeuksien sopimuksen periaatteiden mukaisesti. Interpedialla on kolme toiminta-aluetta: kansainvälinen adoptio, kehitysyhteistyö ja kummitoiminta, sekä globaalikasvatus. Interpedian toimintaa tukevat muun muassa Sosiaali- ja terveysjärjestöjen avustuskeskus ja Suomen ulkoasianministeriö.
Historia

Interpedia perustettiin vuonna 1974 nimellä "Hjälp till nödställda barn". Muutama vuosi myöhemmin nimi muutettiin Interpediaksi.  Yhdistyksen tarkoituksena oli alun perin auttaa niitä perheitä, jotka halusivat adoptoida lapsen ulkomailta. Vuonna 1978 yhdistyksen toimintaan tuli mukaan myös lasten auttaminen kotimaissaan kummitoiminnan kautta. Ensimmäinen ulkoasiainministeriön tukema kehitysyhteistyöhanke suuntautui Somaliaan vuonna 1981.[lähde? ]
Vuonna 1985 säädettiin uusi adoptiolaki jossa oli mukana kansainvälistä adoptiota koskevat säännökset. Samassa yhteydessä Interpedia sai valtuutuksen toimia palvelunantajana kansainvälisissä adoptioissa.[lähde? ]
Adoptiotoiminta

Interpedia on yksi kolmesta Suomessa toimivasta adoptiopalvelunantajasta. Interpedialla on adoptioyhteistyötä seitsemän maan (Bulgaria, Etelä-Afrikka, Intia, Kiina, Kolumbia, Taiwan ja Thaimaa) kanssa. Interpedia oli vuonna 2016 Suomen suurin kansainvälisten adoptioiden välittäjä ja vuonna 2016 Interpedian kautta tuli Suomeen 40 lasta. Interpedia antaa lakisääteistä tukea ja ohjausta kansainvälistä adoptiota koskevissa kysymyksissä.
Kehitysyhteistyö ja kummitoiminta

Interpedian kehitysyhteistyötä toteutetaan Suomen ulkoasianministeriön kansalaisjärjestöjen kehitysyhteistyön hanketuilla ja yksityisten ihmisten lahjoituksilla. Ensimmäiset ulkoasiainministeriön rahoittamat hankkeet Interpedia aloitti jo 1980-luvulla. Vuonna 2017 Interpedialla on kehitysyhteistyöhankkeita Nepalissa ja Etiopiassa ja Interpedian kautta on vuosittain lähtenyt useita vapaaehtoistyöntekijöitä Nepaliin. Interpedian aikaisempia hankemaita ovat lisäksi olleet Etelä-Afrikka, Intia, Kenia ja Somalia. Interpedian kummilapsitoiminta alkoi vuonna 1978 ja kattaa tällä hetkellä 14 kohdetta seitsemässä eri maassa (Nepal, Etiopia, Bangladesh, Intia, Etelä-Afrikka, Kolumbia ja Thaimaa). Interpedia on suomalaisten kehitysyhteistyöjärjestöjen kattojärjestö Kepan jäsen.
Globaalikasvatus

Interpedia tekee globaalikasvastustyötä Suomessa ja on osa Kepan koordinoimaa suomalaisten järjestöjen globaalikasvatusverkostoa. Interpedian viimeisimpiä, ulkoasianministeriön tukemia globaalikasvatushankkeita ovat olleet Erilaiset päivät - Lasten arkea Nepalissa 2013-2014 ja Mitä opin tänään? 2015-2016.
Innopower

Oulunsalon tuulipuisto.
Innopower Oy, (ennen joulukuuta 2012 PVO-Innopower Oy) oli Pohjolan Voiman perustama yhtiö, jonka omistivat lopulta joukko suomalaisia energiayhtiöitä. Yhtiö rakennutti ja omisti useita tuulivoimapuistoja ja tuulivoimalaitoksia Suomessa. Se suosi hankinnoissaan suomalaisen Winwindin valmistamia tuulivoimaloita ja oli alussa mukana tukemassa Suomessa tuulivoimatuotannon alkua.
PVO-Innopower Oy

Yhtiö perustettiin vuonna 1999 Pohjolan Voiman toimesta ja se rekisteröitiin joulukuussa 2000. Sen nimeksi tuli PVO-Innopower Oy perustajansa mukaan ja se kuului Pohjolan Voiman konserniin. Vuosina 1999–2004 yhtiö rakensi tuulivoimalaitoksia Oulun Vihreäsaareen (2001), Kokkolan syväsatamaan (2003, Kokkola 1 ja 2), Kristiinankaupungin Karhusaaren satamaan (2003, Kristiina 1, 2 ja 3) ja Oulunsalon Riutunkariin (1999). Tuulivoimalat olivat enimmäkseen Winwindin yhden megawatin tuulivoimalaitoksia WWD-1. Seuraavina vuosina 2004–2008 siirryttiin Winwindin kolmen megawatin tuulivoimalaitoksiin WWD-3, joita rakennettiin Vihreäsaareen, Oulunsaloon ja Kemin Ajokseen. Ajoksen tuulivoimapuisto oli 30 megawatin kapasiteetilla Suomen suurin ja samalla se oli maan ensimmäinen merituulivoimapuisto . Kun yhtiön omistuspohja muutettiin marraskuussa 2011, oli yhtiöllä tuotannossa 22 tuulivoimalaa ja 48 megawatin edestä tuulivoimaa.